CELEX: 32006D0483
Language: hu
Date: 2006-07-11 00:00:00
Title: A Tanács 2006/483/KKBP határozata ( 2006. július 11. ) az Elefántcsontpart elleni korlátozó intézkedésekről szóló 2004/852/KKBP közös álláspont végrehajtásáról

12.7.2006   
            
            
               HU
            
            
               Az Európai Unió Hivatalos Lapja
            
            
               L 189/23
            
         
      A TANÁCS 2006/483/KKBP HATÁROZATA
   
   (2006. július 11.)
   az Elefántcsontpart elleni korlátozó intézkedésekről szóló 2004/852/KKBP közös álláspont végrehajtásáról
   AZ EURÓPAI UNIÓ TANÁCSA,
   tekintettel a 2004. december 13-i 2004/852/KKBP közös álláspontra az Elefántcsontpart elleni korlátozó intézkedésekről (1), és különösen annak 6. cikkére, összefüggésben az Európai Unióról szóló szerződés 23. cikkének (2) bekezdésével,
   mivel:
   
               (1)
            
            
               A Tanács 2004. december 13-án elfogadta az Elefántcsontpart elleni korlátozó intézkedésekről szóló 2004/852/KKBP közös álláspontot, amely végrehajtja az Egyesült Nemzetek Biztonsági Tanácsának (ENSZ BT) 1572 (2004) határozatában foglalt, Elefántcsontpart elleni intézkedéseket.
            
         
               (2)
            
            
               A Tanács 2006. február 27-én elfogadta a 2006/172/KKBP határozatot, amely tartalmazza azon személyek jegyzékét, akikre az ENSZ BT 1572 (2004) határozatának 9. és 11. bekezdésében meghatározott és az ENSZ BT 1643 (2005) határozatának 1. bekezdésével megújított intézkedések vonatkoznak.
            
         
               (3)
            
            
               Az Európai Unió 2006. május 1-jén további azonosító adatokat küldött a Biztonsági Tanács 1572 (2004) határozata alapján létrehozott bizottságának.
            
         
               (4)
            
            
               A Biztonsági Tanács bizottsága 2006. május 30-án jóváhagyta azon személyek naprakésszé tett, összesített jegyzékét, akikre az ENSZ BT 1572 (2004) határozatának 9. és 11. bekezdésében meghatározott és az ENSZ BT 1643 (2005) határozatának 1. bekezdésével megújított intézkedések vonatkoznak.
            
         
               (5)
            
            
               A 2004/852/KKBP közös álláspont mellékletében szereplő jegyzéket ennek megfelelően módosítani kell,
            
         A KÖVETKEZŐKÉPPEN HATÁROZOTT:
   1. cikk
   A 2004/852/KKBP közös álláspont mellékletében szereplő személyek jegyzéke helyébe az e határozat mellékletében szereplő jegyzék lép.
   2. cikk
   Ez a határozat az elfogadásának napján lép hatályba.
   3. cikk
   Ezt a határozatot az Európai Unió Hivatalos Lapjában ki kell hirdetni.
   
      Kelt Brüsszelben, 2006. július 11-én.
      
         
            a Tanács részéről
         
         
            az elnök
         
         E. HEINÄLUOMA
         
      
   
   
      (1)  HL L 368., 2004.12.15., 50. o. A legutóbb a 2006/172/KKBP határozattal (HL L 61., 2006.3.2., 21. o.) módosított közös álláspont.
   
      MELLÉKLET
      Az 4. cikkben említett személyek jegyzéke
      
                  „1.
               
               
                  VEZETÉKNÉV, utónevek: BLÉ, Charles Goudé
                  Álnevek: Général; Génie de kpo; Gbapé Zadi
                  Ismert lakcíme 2001-ben: Yopougon Selmer, Bloc P 170; valamint a Hotel Ivoire
                  Születési idő: 1972.1.1.
                  Születési hely: Guibéroua (Gagnoa)
                  Útlevél vagy személyazonosító igazolvány száma: PD. AE/088 DH 12
                  Állampolgársága: elefántcsontparti
                  Egyéb információ: a COJEP (»Ifjú Hazafiak«) vezetője
               
            
                  2.
               
               
                  VEZETÉKNÉV, utónevek: KOUADIO, Djué Ngoran Eugène
                  Születési idő: 1969.12.20. vagy 1966.1.1.
                  Útlevél vagy személyazonosító igazolvány száma: 04 LE 017521; kibocsátás dátuma: 2005. február 10., érvényessége: 2008. február 10.
                  Állampolgársága: elefántcsontparti
                  Egyéb információ: az Union des Patriotes pour la Libération Totale de la Côte d'Ivoire (UPLTCI) vezetője
               
            
                  3.
               
               
                  VEZETÉKNÉV, utónév: FOFIE, Martin Kouakou
                  Születési idő: 1968.1.1.
                  Állampolgársága: elefántcsontparti
                  Egyéb információ: az Új Haderő szakaszvezető parancsnoka, Korhogo-szektor.”